झालावाड़ सिटी रेलवे स्टेशन पर इलेक्ट्रिक लाइन की टेस्टिंग
झालावाड़| झालावाड़-रामगंजमंडीरेल लाइन को इलेक्ट्रिक लाइन बनाया जा रहा हैं। ताकि यहां डीजल की जगह इलेक्ट्रिक इंजन चले से ट्रेन चलाई जा सके। इसके लिए काफी समय से निर्माण कार्य चल रहा हैं। शनिवार को रेलवे मंडल के इलेक्ट्रिक चीफ इंजीनियर झालावाड़ पहुंचे और उन्होंने इलेक्ट्रिक लाइन के कार्य का निरीक्षण किया। हालाकि चीफ इंजीनियर ने मीडिया से दूरी बनाए रखी और रेल लाइन इलेक्ट्रिक से जुड़ी किसी भी प्रकार की जानकारी देने से कतराते रहे। रेल मंडल कोटा के इलेक्ट्रिक चीफ इंजीनियर एसएन सिंह शनिवार दोपहर ढ़ाई बजे विशेष ट्रेन से झालावाड़ सिटी स्टेशन पहुंचे। यहां उन्होंने रामगंजमंडी -झालावाड़ रेल लाइन पर इलेक्ट्रिक लाइन बनाने के लिए चल रहे इलेक्ट्रिक कार्य का निरीक्षण किया। उन्होंने पटरियों पर उतकर काफी दूरी तक लाइन के बारे में तकनीकी कर्मचारियों से जानकारी ली। इस दौरान विशेष इंजन से लाइन की टेस्टिंग भी की गई। इस दौरान मीडिया ने भी उनसे इलेक्ट्रिक लाइन के बारे में जानकारी चाही गई, लेकिन चीफ इंजीनियर किसी भी प्रकार की जानकारी देने से बचते रहे। इलेक्ट्रिक चीफ इंजीनियर के झालावाड़ सिटी स्टेशन पहुंचने पर मीडिया ने उनका कवरेज करने के लिए जैसे ही कैमरे निकाले, चीफ इंजीनियर एसएनसिंह भड़क गए। उन्होंने मीडिया से बिना परमिशन कवरेज करने के लिए मना कर दिया। मीडिया ने उनसे इलेक्ट्रिक लाइन के बारे में जानकारी मांगी, लेकिन उन्होेंने इससे भी इनकार कर दिया।
bho_Deva hin_Deva